Jazz-sangeres Gloria Bosman oorledeGloria Bosman (Foto: Gloria Bosman/Facebook) Een van die land se grootste jazz-sangeresse, Gloria Bosman, is Dinsdag in die ouderdom van 50 oorlede. Bosman, gebore in Soweto, was ŉ sangsensasie en het twee Suid-Afrikaanse Musiektoekennings (Sama’s) ontvang met meer as 11 nominasies. Sy het die verhoog met legendes soos Hugh Masekela, Sibongile Khumalo en Sipho “Hotstix” Mabuse gedeel. Sy is ná ŉ kort siekbed oorlede. Bosman het in Desember 2022 aangesluit as raadslid van die Suid-Afrikaanse Musiekregte-organisasie (Samro). “In die kort rukkie wat sy ŉ lid van die raad was, het sy, as ŉ komponis en uitvoerende kunstenaar, ŉ perspektief gebring wat bestaan het uit ŉ ryke mengsel van insigte oor lede se behoeftes en die rigting waarin die organisasie moet beweeg,” het Nicholas Maweni, voorsitter van die Samro-raad, gesê. Gloria Bosman (Foto: Gloria Bosman/Facebook) “Sy was ŉ energieke en passievolle raadslid wat ten volle die organisasie se strategiese rigting ondersteun het, insluitend om inkomstestrome vir Samro te diversifiseer terwyl lede se belange beskerm word deur betrokke wetgewing. Die hele raad is geskok en hartseer oor haar ontydige afsterwe.” Bosman was uitgesproke oor haar Christengeloof en gospelalbums uitgereik. “God is my alles. Ek glo in gebed. Sy teenwoordigheid in my lewe laat my nederig voel. Hy is die gewer van talente en breinkrag,” het sy in 2009, met die uitreiking van een van haar albums, in ŉ onderhoud met Sarie gesê. Huldeblyke stroom intussen in vir Bosman. “Ek kan dit nie glo nie,” skryf sangeres Amanda Strydom. “Rus in vrede my pragtige, wonderlike Gloria. Te gou, te gou. Mag jy in vrede rus, ons gaan jou verskriklik baie mis. Ek dink aan jou familie, jou kinders, jou kleinkinders, jou vriende, jou geliefdes en ons hele musiekfamilie. Jy was die stem, die lig. Jy sal nie vergeet word nie.” So Sad , gutted , Rest In Peace my dear friend #gloriabosman , thank you for sharing the stage and sharing your gift with us all , am shattered – Love and respect Sipho and the hotband @SIPHIWEGKUBHEKA @thamiMgcina @Tabiasongbird #RIP Gloria Bosman ???????? pic.twitter.com/BMRGrqOVFW — Hotstix (@siphohotstix) March 14, 2023 Absolutely heartbroken. Rest in peace my beautiful, talented friend. I am going to miss you more than words can ever express. You were one of a kind Gloria Bosman. There will never be another you. Posted by Timothy Moloi on Tuesday, March 14, 2023 The National Arts Festival is devastated by the news that Gloria Bosman has passed away. A warm, funny, generous and… Posted by National Arts Festival Makhanda on Tuesday, March 14, 2023 To Bosman Family & Friends;The Birchwood Hotel and OR Tambo Conference Centre Board, Management and Staff would like… Posted by Birchwood Hotel & OR Tambo Conference Centre on Tuesday, March 14, 2023